आरएनटी कॉलेज में हर सप्ताह निकल रही 7 किलो तंबाकू
6.75किलोग्राम पहला सप्ताह
8.50 किलोग्राम दूसरा सप्ताह
6.25 किलोग्राम तीसरा सप्ताह
6 किलोग्राम चौथा सप्ताह
उदयपुर | आरएनटीमेडिकल कॉलेज को “नो टोबेको कैंपस’ बनाने के प्रयास में लगे स्टाफ हर सप्ताह करीब 6 से 7 किलोग्राम तंबाकू उत्पाद इकट्ठा कर रहे हैं। बीते एक महीने में सिर्फ एमबी अस्पताल में 28 किलोग्राम तंबाकू उत्पाद एकत्रित किया जा चुका है। अस्पताल के हरेक एंट्री गेट पर जहां होमगार्ड के जवान मरीज और परिजनों की तलाशी ले रहें हैं वहीं नर्सिंग अधीक्षक लक्ष्मी लाल वीरवाल की टीम पूरे अस्पताल का नियमित राउंड भी ले रही है। टीमें वार्डों में दौरा कर परिजनों की तलाशी भी लेती है। अस्पताल प्रशासन हर सप्ताह में इकट्ठे किए गए उत्पादों का अलग बंडल बनाकर स्टोर में रख देता है। इसके बाद सभी को एक साथ सभी बंडल को डिस्पोज कर दिया जाता है।
मॉनिटरिंगसख्त की |आरएनटीमेडिकल कॉलेज को 15 अगस्त 2016 तक तंबाकू मुक्त कैंपस बनाने की कवायद के चलते मॉनिटरिंग और भी तेज कर दी गई है। हर माह होने वाली बैठकों में निगरानी कमेटी से रिपोर्ट भी मांगी जा रही है। इधर, नर्सिंग स्टाफ और होमगार्ड जवान अस्पताल की सड़कों पर भी लोगों को सिगरेट पीने पर टोकने लगे हैं। अस्पताल में जगह-जगह काउंसिलिंग के दौर भी जारी हैं। पूरे अस्पताल में कैंसर और तंबाकू जनित रोगों के बोर्ड की संख्या भी बढ़ाई गई है।
hin_Deva hin_Deva hin_Deva hin_Deva hin_Deva hin_Deva hin_Deva